section_heading: Antagonisti
paragraph_text: Agata (fr./en.: Hogatha), stara ružna vještica koja želi uništiti Štrumpfove. Vrlo je niska i ima veliku bradavicu na nosu. Ona je uvjerena u svoju ljepotu, iako je ružna i nosi crvenu periku kako bi prikrila ćelavost. Jaše na supu Haroldu. U jednoj epizodi čarolijom se pretvara u Štrumpfa kako bi zadala nevolje Štrumpfovima. Ne uspijeva. Ona i Gargamel se ne vole. Jednom prilikom čarolijom se Agata pretvara u atraktivnu ženu kako bi od Gargamela izmamila čarobne naušnice koje imaju moć uništiti Štrumpfove (to joj kasnije ne polazi za rukom).